RAPPORT FRA KOMMISSIONEN TIL EUROPA-PARLAMENTET OG RÅDET

om udøvelse af beføjelsen til at vedtage delegerede retsakter, der tillægges Kommissionen i henhold til direktiv 2009/42/EF om statistisk registrering af godstransport og passagerbefordring ad søvejen

1.INDLEDNING

Europa-Parlamentets og Rådets forordning (EU) nr. 1090/2010 bragte de beføjelser, som Kommissionen er tillagt ved direktiv 2009/42/EF , i overensstemmelse med traktaten om Den Europæiske Unions funktionsmåde.

Ved direktiv 2009/42/EF (som ændret) tillægges Kommissionen beføjelse til at vedtage delegerede retsakter, der tjener følgende formål:

Øtilpasning af kravene til dataindsamling fastsat i bilag I til VIII for at afspejle den økonomiske og tekniske udvikling, for så vidt en sådan tilpasning ikke medfører nogen væsentlig forøgelse af udgifterne for medlemsstaterne og/eller af den byrde, der påhviler respondenterne (se artikel 3, stk. 4))

Øudarbejdelse af en liste over havne med kode- og registernumre efter lande og havkystzoner (se artikel 4, stk. 1) og

Øændring af ikke-væsentlige elementer i direktivet for at sikre, at dataindsamlingsmetoderne er således, at de statistiske data om søtransport (bilag VIII) opfylder de krav til nøjagtighed, der er fastsat af Kommissionen (artikel 5).

Som fastsat i betragtning 8 i forordning (EU) nr. 1090/2010, er det "navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau".

2.RETSGRUNDLAG

Denne rapport forelægges i henhold til direktivets artikel 10a, stk. 1, der giver Kommissionen beføjelse til at vedtage delegerede retsakter for en periode på 5 år fra den 29. december 2010. Kommissionen fremlagde sin første rapport i 2015. Delegationen af beføjelser blev automatisk forlænget yderligere 5 år (fra december 2015 til december 2020), da Parlamentet og Rådet ikke tilbagekaldte den i henhold til artikel 10b. I henhold til artikel 10a skal Kommissionen udarbejde en rapport vedrørende delegationen af beføjelser senest 6 måneder inden udløbet af en femårsperiode.

3.UDØVELSE AF DELEGEREDE BEFØJELSER

Siden forordningen trådte i kraft, har Kommissionen vedtaget to delegerede retsakter:

a)Kommissionens delegerede afgørelse 2012/186/EU – denne tilpassede visse aspekter af kravene til dataindsamling i bilag I til VIII til direktivet for at afspejle den økonomiske og tekniske udvikling.

Kommissionen konkluderede i sin rapport for den første femårsperiode, at den har udøvet sine tillagte delegerede beføjelser korrekt og opfordrer Europa-Parlamentet og Rådet til at tage rapporten til efterretning og

b)Kommissionens delegerede afgørelse (EU) 2018/1007 – denne ajourførte listen over havne for at sikre præcisionen og relevansen af europæiske statistikker over søtransport i overensstemmelse med direktivets artikel 4, stk. 1, i .

I forbindelse med sin afgørelse hørte Kommissionen:

-nationale eksperter på de årlige møder i arbejdsgruppen vedrørende transportstatistik (23.‑24. maj 2016) og koordinationsgruppen vedrørende transportstatistik (24.‑25. november 2016)

-direktørerne for sektorspecifikke og miljømæssige statistikker og regnskaber (DIMESA) skriftligt i december 2016 og januar 2017.